تېرو ۲۴ ساعتونو کې د سرې میاشتې د فعالیتونو خبرونه: بغلان: د مرکزی بغلان په ولسوالۍ کې د ورښتونو له امله له ۵ زیانمنو شویو کورنیو سره د ۳ قلمه غیر خوراکی توکو مرسته ترسره شوه، چې ترپالونه، خېمې او د اوبو بوشکې په کې شاملې وې. هرات/ فراه/ نیمروز: د سیرت النبی صلی الله علیه وسلم د سیالۍ لومړی، دویم او درېیم مقام ګټونکی رضاکاران د ستاینلیکونو او ډالیو په ورکړې سره وستایل شول. ننګرهار: بټی کوټ ولسوالۍ کې ۱۵ تنو رضاکارانو ته د لومړنیو روغتیایی مرستو یو ورځنی ورکشاپ ورکړل شو.